**Žan-Klod Kili** (fr. *Jean-Claude Killy*) je bivši francuski alpski skijaš koji je dominirao ovim sportom krajem 1960-ih. Osvojio je sve tri medalje na Zimskim olimpijskim igrama u Grenoblu 1968. Osvajač je velikog kristalnog globusa za prve dve sezone Svetskog kupa u alpskom skijanju.

Mladost
-------

Kili je rođen u Sen Kluu, predgrađu Pariza, tokom nacističke okupacije Francuske. Po završetku rata njegova porodica se preselila u Val d'Izer, poznati skijaški centar u Alpima.
Njegova majka Madlin je napustila porodicu kada mu je bilo sedam godina, pa je njegov otac Rober morao da se brine o njemu, njegovoj starijoj sestri Frans, i mlađem bratu Miku. Žan-Klod je poslat u internat u Šamberi, koji je udaljen 130 kilometara od sela Savoj gde su živeli, međutim to je veoma teško prihvatao.

Početak karijere
----------------

Kili je veću pažnju posvećivao skijanju nego školi. Otac mu je dozvolio da napusti školovanje kada je imao petnaest godina, a godinu dana kasnije postao je član francuskog juniorskog tima. Tih godina bio je veoma brz u trkama iako ih veoma često nije završavao, pa početkom 1960-ih nije beležio veće uspehe.

Decembra 1961. Kili je po prvi put pobedio u nekoj međunarodnoj trci i to u veleslalomu. Trka je održana u Val d'Izeru a on je startovao kao 39.

Iako je kao odličan veleslalomaš uvršten u francusku reprezentaciju za Svetsko prvenstvo 1962. u Šamoniju ipak je ovo takmičenje morao da propusti. Naime, samo tri nedelje pre početka prvenstva, dok je pokušavao da se kvalifikuje za takmičenje u spustu na Svetskom prvenstvu, skijajući u severoistočnoj Italiji u Kortini d'Ampeco teško se povredio. Kili je skijao veoma rizično i prilikom ulaska u jednu kompresiju, nekih 180 metara od cilja, udario je u led, odmah se pridigao i završio trku na jednoj skiji i sa najboljim vremenom. Na žalost njegova druga noga je bila slomljena tako da je Svetsko prvenstvo posmatrao sa štakama.

Dve godine kasnije, kao dvadesetogodišnjak, Kili se takmičio u sve tri discipline na Zimskim olimpijskim igrama u Inzbruku jer je njegov trener želeo da ga pripremi za naredne Zimske olimpijske igre. 

Na nesreću, Kili je bio ophrvan bolestima kao što su amebna dizenterija i hepatitis, oboljenja koja je dobio u Alžiru, tokom služenja vojnog roka u francuskoj vojsci. Bio je potpuno van forme i ostvario je veoma loše rezultate. U spustu je pao nekoliko metara posle starta, u slalomu su mu otpali vezovi a u veleslalomu je bio peti, iako je važio za velikog favorita u ovoj disciplini.

Godine dominacije
-----------------

Prva polovina 1960-ih je bila prilično razočaravajuća za Kilija ali je zato tokom narednih godina došao do punog izražaja. U avgustu 1966. na Svetskom prvenstvu u Portilju u Čileu, po prvi put je pobedio u spustu na nekoj međunarodnoj trci a pored toga osvojio je i zlatnu medalju kombinaciji. Svoj zenit je dostigao u prvoj sezoni Svetskog kupa u alpskom skijanju koja je počela u januaru 1967.

Kili je postao prvi pobednik Svetskog kupa 1967. godine, pobedivši u 12 od 17 trka. Te sezone je osvojio i titule u svim disciplinama; pobedio je na svih pet trka u spustu i u četiri od pet veleslalomskih trka.

Sledeće godine Kili osvaja Triplu krunu u alpskom skijanju pobedama na olimpijskim igrama u Grenoblu, u disciplinama spust, veleslalom i slalom. S obzirom da je bio prvi u spustu i slalomu osvojio je i zlatnu medalju u kombinaciji.

Iste godine je sa lakoćom ponovo osvojio veliki kristalni globus, bio je najbolji u poretku veleslaloma, a drugoplasirani u poretku za spust i slalom. Te sezone su se trke sa Olimpijskih igara bodovale za Svetski kup. Po završetku sezone se penzionisao i preselio u Ženevu u Švajcarskoj.

Posle sportske karijere
-----------------------

Od 1977. do 1994. bio je član Izvršnog odbora Alpskog skijaškog komiteta Međunarodne skijaške federacije. Bio je kopredsednik organizacionog odbora Zimskih olimpijskih igara 1992. u Albervilu i predsednik organizacionog odbora biciklističke Trke oko Francuske, od 1992. do 2001. Od 1995. do 2008. bio je član Međunarodnog olimpijskog komiteta.
Dobitnik je ordena Legije časti 2000. godine.

Privatni život
--------------

Od 1973. do 1987. bio je u braku sa francuskom glumicom Danijel Gober. Sa njom ima ćerku Emili, a pored nje usvojio je i Danijelinih dvoje dece.

Osvojeni kristalni globusi
--------------------------

| Sezona | Disciplina |
| --- | --- |
| **1967.** | **Ukupno** |
| Spust |
| Veleslalom |
| Slalom |
| **1968.** | **Ukupno** |
| Veleslalom |

Pobede u Svetskom kupu
----------------------

| Sezona | Datum | Mesto | Trka |
| --- | --- | --- | --- |
| **1967.** | 9. januar 1967. | Švicarska Adelboden, Švajcarska | Veleslalom |
| 14 januar 1967. | Švicarska Vengen, Švajcarska | Spust |
| 15 januar 1967. | Slalom |
| 21 januar 1967. | Austrija Kicbil, Austrija | Spust |
| 22 januar 1967. | Slalom |
| 27 januar 1967. | Francuska Mežev, Francuska | Spust |
| 03 mart 1967. | Italija Sestrijere, Italija | Spust |
| 10 mart 1967. | Sjedinjene Američke Države Frankonija, SAD | Spust |
| 11. mart 1967. | Slalom |
| 12. mart 1967. | Veleslalom |
| 19. mart 1967. | Sjedinjene Američke Države Vejl, SAD | Veleslalom |
| 25. mart 1967. | Sjedinjene Američke Države Džekson Hol, SAD | Veleslalom |
| **1968.** | 8. januar 1968. | Švicarska Adelboden, Švajcarska | Veleslalom |
| 9. februar 1968. | Francuska Grenobl, Francuska*1968. Grenobl* | Spust |
| 12 februar 1968. | Veleslalom |
| 17. februar 1968. | Slalom |
| 10. mart 1968. | Francuska Meribel, Francuska | Veleslalom |
| 29. mart 1968. | Kanada Roslend, Kanada | Slalom |

Vanjske veze
------------

***Jean-Claude Killy*** na Wikimedijinoj ostavi

* Ski-db.com – rezultati – Žan-Klod Kili
* BBC.net.uk Arhivirano 2016-02-20 na Wayback Machine-u – Killy's killer instinct
* *Sports Illustrated* Arhivirano 2012-07-17 na Archive.is-u – Killy: A Man and his Kingdom – 12-Feb-1990
* *Sports Illustrated* Arhivirano 2014-04-14 na Wayback Machine-u – Goodby, Broadway, Hello, Schranz – 16-Apr-1973
* *Sports Illustrated* – cover stories of Jean-Claude Killy – 1966–68
	+ cover (& articles) Arhivirano 2009-02-13 na Wayback Machine-u – 18-Nov-1968
	+ cover (& articles) Arhivirano 2008-07-05 na Wayback Machine-u – 27-Mar-1967
	+ cover (& articles) Arhivirano 2013-01-02 na Archive.is-u – 21-Feb-1966
* *The Christian Science Monitor* – Whatever Happened To...Jean-Claude Killy? – 04-Nov-1999

| * p
* r
* u
Pobjednici u ukupnom poretku Svjetskog kupa |
| --- |
| 
* 1967: Francuska Jean-Claude Killy
* 1968: Francuska Jean-Claude Killy
* 1969: Austrija Karl Schranz
* 1970: Austrija Karl Schranz
* 1971: Italija Gustav Thöni
* 1972: Italija Gustav Thöni
* 1973: Italija Gustav Thöni
* 1974: Italija Piero Gros
* 1975: Italija Gustav Thöni
* 1976: Švedska Ingemar Stenmark
* 1977: Švedska Ingemar Stenmark
* 1978: Švedska Ingemar Stenmark
* 1979: Švicarska Peter Lüscher
* 1980: Lihtenštajn Andreas Wenzel
* 1981: Sjedinjene Američke Države Phil Mahre
* 1982: Sjedinjene Američke Države Phil Mahre
* 1983: Sjedinjene Američke Države Phil Mahre
* 1984: Švicarska Pirmin Zurbriggen
* 1985: Luksemburg Marc Girardelli
* 1986: Luksemburg Marc Girardelli
* 1987: Švicarska Pirmin Zurbriggen
* 1988: Švicarska Pirmin Zurbriggen
* 1989: Luksemburg Marc Girardelli
* 1990: Švicarska Pirmin Zurbriggen
* 1991: Luksemburg Marc Girardelli
* 1992: Švicarska Paul Accola
* 1993: Luksemburg Marc Girardelli
* 1994: Norveška Kjetil André Aamodt
* 1995: Italija Alberto Tomba
* 1996: Norveška Lasse Kjus
* 1997: Francuska Luc Alphand
* 1998: Austrija Hermann Maier
* 1999: Norveška Lasse Kjus
* 2000: Austrija Hermann Maier
* 2001: Austrija Hermann Maier
* 2002: Austrija Stephan Eberharter
* 2003: Austrija Stephan Eberharter
* 2004: Austrija Hermann Maier
* 2005: Sjedinjene Američke Države Bode Miller
* 2006: Austrija Benjamin Raich
* 2007: Norveška Aksel Lund Svindal
* 2008: Sjedinjene Američke Države Bode Miller
* 2009: Norveška Aksel Lund Svindal
* 2010: Švicarska Carlo Janka
* 2011: Hrvatska Ivica Kostelić
* 2012: Austrija Marcel Hirscher
* 2013: Austrija Marcel Hirscher
* 2014: Austrija Marcel Hirscher
* 2015: Austrija Marcel Hirscher
* 2016: Austrija Marcel Hirscher
* 2017: Austrija Marcel Hirscher
* 2018: Austrija Marcel Hirscher
* 2019: Austrija Marcel Hirscher
* 2020: Norveška Aleksander Aamodt Kilde

 |